Document ID: 32001D0744

KOMISIJAS LĒMUMS
(2001. gada 17. oktobris),
ar ko groza V pielikumu Padomes Direktīvai 1999/30/EK par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā
(paziņots ar dokumenta numuru C(2001) 3091)
(dokuments attiecas uz EEZ)
(2001/744/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes Direktīvu 1999/30/EK (1999. gada 22. aprīlis) par robežvērtību noteikšanu sēra dioksīda, slāpekļa dioksīda un slāpekļa oksīdu, makrodaļiņu un svina koncentrācijai apkārtējā gaisā[1] un jo īpaši tās 7. panta 7. punktu,
tā kā:
(1) Sēra dioksīda, slāpekļa dioksīda un slāpekļa oksīdu, daļiņu un svina robežvērtības apkārtējā gaisā ir noteiktas Direktīvā 1999/30/EK.
(2) Minēto piesārņojošo vielu augšējā un apakšējā novērtējuma sliekšņa noteikšanas metode, kas noteikta attiecīgajā direktīvā, ir jāgroza, lai noskaidrotu aprēķina procedūru.
(3) Šajā lēmumā paredzētie pasākumi ir saskaņā ar tās komitejas atzinumu, kas izveidota saskaņā ar Padomes Direktīvas 96/62/EK[2] 12. panta 2. punktu,
IR PIEŅĒMUSI ŠO LĒMUMU.
1. pants
Direktīvas 1999/30/EK V pielikuma II iedaļas tekstu aizstāj ar šīs direktīvas pielikuma tekstu.
2. pants
Šis lēmums ir adresēts dalībvalstīm.
Briselē, 2001. gada 17. oktobrī

Labels: 1
20